# Praktik- og uddannelseskrav (social klausul) –

# Hensigtserklæring

**ØVRIGE KONTRAKTER**

**(ENTREPRISE- OG RÅDGIVNINGSKONTRAKTER MED EN VARIGHED PÅ MINDRE END 6 MÅNEDER OG/ELLER EN KONTRAKTSUM PÅ MINDRE END 5 MIO. KR. EKSKL. MOMS ELLER LØNSUM PÅ MINDRE END 4 MIO. KR.)**

Region Syddanmark ønsker at skabe praktik- og uddannelsespladser for unge i forbindelse med regionens virke. *Entreprenøren/Rådgiveren* skal derfor i forbindelse med udførelse af kontrakten beskæftige et antal praktikanter, som minimum svarer til den sædvanlige andel af praktikanter inden for branchen. En praktikant er en arbejdstager, med hvem *entreprenøren/rådgiveren* eller dennes *underentreprenører/underrådgivere* indgår eller har indgået en uddannelsesaftale. Uddannelsesaftalen skal indgås som led i et uddannelsesforløb, som praktikanten følger, og skal være rettet mod, at praktikanten opnår personlige, sociale og faglige kvalifikationer, som understøtter praktikantens uddannelsesforløb, og som giver grundlag for beskæftigelse på arbejdsmarkedet. Uddannelsesforløb i medfør af lovbekendtgørelse nr. 606 af 24. maj 2019 om forberedende grunduddannelse og lovbekendtgørelse nr. 51 af 22. januar 2020 om erhvervsuddannelser anses at opfylde ovenstående krav til uddannelsesforløb. *Entreprenøren/Rådgiveren* eller dennes *underentreprenører/underrådgivere* kan indgå uddannelsesaftaler om uddannelsesforløb i medfør af andre tilsvarende uddannelsesordninger i EU/EØS, herunder med elever fra andre EU/EØS-lande, som opfylder ovenstående krav til et uddannelsesforløb.

VEJLEDNING:

*I forbindelse med kontraktens udførelse vil der fra bygherrens side være særligt fokus på denne forpligtelse i forhold til entreprenøren/rådgiveren. Det må således forventes, at forpligtelsen vil blive drøftet i forbindelse med*

* *fremlæggelse af arbejdsplan, hvor det kan være relevant at entreprenøren/rådgiveren opfordres til at udarbejde praktikplan for beskæftigelse af praktikanter på opgaven (praktikplan udarbejdes i givet fald i henhold til nedenstående fiktive eksempel)*
* *byggemøder/projektmøder, hvor entreprenøren/rådgiveren må forvente at kunne blive opfordret til at oplyse antallet af aktuelt beskæftigede praktikanter, som noteres af byggelederen/projektlederen i referatet*

*Praktikplanen skal principielt udformes som nedenstående fiktive eksempel:*

*Bygherre: Region Syddanmark*

*Projekt: XXX*

*Entreprise/Opgave: XXX*

*Entreprenør/Rådgiver: XXX*

*Aftalt krævede årsværk praktikanter beskæftiget på opgaven: 2,6*

*Omregnet til månedlige fuldtidsstillinger: 2,6 x entreprisens/opgavens længde i måneder (her 12 måneder) = 31*

| *Projekt* | *Entreprenør/Rådgiver* | *Måned 1* | *Måned 2* | *Måned 3* | *Måned 4* | *OSV.* | *Måned 12* | *SUM* |
| --- | --- | --- | --- | --- | --- | --- | --- | --- |
| *XXX* | *XXX* | *2,5* | *3* | *3* | *2,5* | *-* | *3* | *31* |

*En måned kan der være 2,5 praktikanter beskæftigede ved, at 2 praktikanter er tilknyttet opgaven hele måneden og 1 praktikant fx først tilknyttes opgaven fra midten af måneden.*